ΓΡΑΠΤΗ ΕΡΩΤΗΣΗ E-1685/99

υποβολή: Hanja Maij-Weggen (PPE-DE) προς την Επιτροπή

(22 Σεπτεμβρίου 1999)

Θέμα: Η κατάσταση των ανθρωπίνων δικαιωμάτων στο Ουζμπεκιστάν

Μήπως η Επιτροπή προέβη πρόσφατα σε διαβήματα προς τις αρχές στην Τασκένδη σχετικά με την επιδείνωση της κατάστασης των ανθρωπίνων δικαιωμάτων εκεί;

Ποια είναι η τύχη ενεργών στελεχών οργανώσεωνπεράσπισης των ανθρωπίνων δικαιωμάτων, όπως η κ. Kasimova και ο κ. Adilov της οργάνωσης Adilov;

Ποια θα είναι η στάση της ΕΕ ως προς το Ουζμπεκιστάν κατά την επικείμενη διάσκεψη του ΟΑΣΕ, που θα διεξαχθεί στη Βιέννη από 20 Σεπτεμβρίου έως 1η Οκτωβρίου;

Ποιες δράσεις μπορεί άραγε η Επιτροπή να αναλάβει, μεταξύ άλλων, όσον αφορά τα προγράμματα συνεργασίας μεταξύ της ΕΕ και του Ουζμπεκιστάν, όταν δεν σημειώνεται καμία βελτίωση ως προς την κατάσταση των ανθρωπίνων δικαιωμάτων στην χώρα αυτή;

Απάντηση του κυρίου Patten εξ ονόματος της Επιτροπής

(13 Οκτωβρίου 1999)

Η Ένωση ανησυχεί για την επιδείνωση των δικαιωμάτων του ανθρώπου στο Ουζμπεκιστάν. Έγιναν πολλά διαβήματα για το θέμα αυτό από τη φινλανδική προεδρία στις 8 Οκτωβρίου 1999 και στις 26 Οκτωβρίου 1999 προς τις αρχές του Ουζμπεκιστάν.

Τα διαβήματα αφορούσαν ειδικότερα τις πράξεις βίας προς τον κύριο Ardzinov, πρόεδρο της ανεξάρτητης οργάνωσης για τα δικαιώματα του ανθρώπου και προς άλλους πολίτες του Ουζμπεκιστάν που διεκδικούν τηνπεράσπιση των δικαιωμάτων αυτών.

Η Επιτροπή αποδίδει ιδιαίτερη σημασία στην γενική επιδείνωση των δικαιωμάτων του ανθρώπου στο Ουζμπεκιστάν από τις εκρήξεις του Φεβρουαρίου του 1999 στην Τασκένδη. Η Επιτροπή και η Ένωση παρακολουθούν ενεργά τις δίκες που αναλήφθηκαν από την ημερομηνία αυτή. Ειδικότερα, η φινλανδική προεδρία επέσυρε την προσοχή της κυβέρνησης του Ουζμπεκιστάν στις παραβιάσεις των δικαιωμάτων του ανθρώπου κατά τις δίκες των Mohammed και Rashid Bekzhon καθώς και τεσσάρων άλλων συγκατηγορουμένων.

Η Επιτροπή μελέτησε προσεκτικά την έκθεση του πρεσβευτή Hynck, προσωπικού αντιπροσώπου του εν ενεργεία προέδρου της Οργάνωσης για την Ασφάλεια και τη Συνεργασία στην Ευρώπη (ΟΣΑΕ). Στις 9 Σεπτεμβρίου 1999, συμμετείχε ενεργά στη συνεδρίαση του μόνιμου συμβουλίου του ΟΣΑΕ για την Κεντρική Ασία, όπουποβλήθηκε η έκθεση αυτή. Υπογράμμισε ότι ο σεβασμός των δικαιωμάτων του ανθρώπου αποτελεί ουσιαστικό στοιχείο της κοινοτικής δράσης.

Κατά την πρώτη συνεδρίαση του συμβουλίου συνεργασίας με το Ουζμπεκιστάν, η οποία έλαβε χώρα στις Βρυξέλλες στις 13 Σεπτεμβρίου 1999, οι εκπρόσωποι της Ένωσης επέστησαν και πάλι την προσοχή προς την αντιπροσωπεία του Ουζμπεκιστάν σχετικά με την κατάσταση των δικαιωμάτων του ανθρώπου στη χώρα αυτή και την απουσία θρησκευτικής ελευθερίας. Ειδικότερα, η προεδρία της Ένωσηςπενθύμισε ότι ο τρόπος με τον οποίο παρουσιάστηκαν οι αποδείξεις ενοχής καθώς και ο τρόποςπεράσπισης των κατηγορουμένων κατά τις πρόσφατες δίκες εγείρουν αμφιβολίες. Ζήτησε επίσης από τις αρχές του Ουζμπεκιστάν να διεξαγάγουν έρευνα για ένα ορισμένο αριθμόπερασπιστών των πολιτικών και ανθρώπινων δικαιωμάτων τους οποίους κακομεταχειρίστηκαν οιπηρεσίες ασφαλείας. Η Ένωσηπενθύμισε την ανησυχία της στο θέμα των φυλακίσεων για θρησκευτικούς ή πολιτικούς λόγους καθώς και για τις συνθήκες διαβίωσης στις φυλακές. Η Επιτροπήπέδειξε στις αρχές του Ουζμπεκιστάν ότι οι επόμενες βουλευτικές εκλογές θα πρέπει να διεξαχθούν σύμφωνα με τα δημοκρατικά κριτήρια που καθορίζονται στο πλαίσιο του ΟΑΣΕ, ότι θα πρέπει να διασφαλισθεί η ελευθερία εκφράσεως στα μέσα ενημέρωσης και ότι είναι σημαντική η ενεργός συμμετοχή των μη κυβερνητικών οργανώσεων(ΜΚΟ). Υπέδειξε ότι, στον τίτλο VII, άρθρο 68 της συμφωνίας εταιρικής σχέσης και συνεργασίας, αναφέρονται όλες αυτές οι αρχές συνεργασίας και ότι θα πρέπει να εφαρμόζονται στο Ουζμπεκιστάν. Διευκρίνισε επίσης ότι το πρόγραμμα Tacisλοποιεί προγράμματα σε συνεργασία με την ΟΑΣΕ και την Υπηρεσία δημοκρατικών θεσμών και δικαιωμάτων του ανθρώπου (ΥΔΘΔΑ) σε θέματα εκδημοκρατισμού.